








“Una nova col·lecció, la primera del seu 
gènere en llengua catalana, comença 
la seva esperançada trajectòria. Se’n 
diu La Cua de Palla, nom que ens 
ha semblat escaient perquè tots els 
criminals la hi tenen; sempre acaben 
per cremar-los-la. De vegades costa 
una mica, però això és convenient, si 
més no, entre les cobertes d’un llibre, 
car altrament no hi hauria història.” 
MANUELDEPEDROLO 



“Tu vas fugent, 
no ausas fer batalla: 
por has de foch, 
la coha tens de palla.” 

ARNAU D’ERILL 



PER QUE 
DE BUTXACA 
INEGRA? 

’expressió «tenir la cua 
de palla» apunta a la 
culpabilitat d’algú: a no 
ser prou «aigua clara» i 
trobar-te en fals o sen¬ 
tir-te susceptible sobre 
que en algun moment 
caldrà pagar per aques¬ 
ta culpa, real o imaginada 
(«qui té la cua de palla, aviat 
se li encén», diu la dita). El 
nom, el va escollir l’escriptor 
Manuel de Pedrolo, primer 
director de la col·lecció poli¬ 
cíaca engegada per Edicions 
62 el 1963, un any després 
de néixer l’editorial. I pot ser 
una denominació poc clara, 
però és suggerent i remet al 
color groc donat al disseny, 
d’acord amb el giallo italià 
i combinat amb el negre de 
la Sèrie Noire de l’editorial 
francesa Gallimard. 

Manuel de Pedrolo i 
Xavier Coma són els dos 
grans directors de la col·lec¬ 
ció. La Cua de Palla és de 
gènere criminal i de butxaca 
per arribar a nous lectors i 
formar-los a llegir en català, 
amb la mateixa voluntat de 
democratització cultural 


d’altres iniciatives d’aquells 
anys. Era de gènere i de 
quiosc, però també culta, i 
va publicar els millors autors 
d’arreu amb traduccions 
catalanes d’escriptors de 
prestigi. Valien totes les mo¬ 
dalitats, deia Pedrolo: «des 
de la novel·la de suspens fins 
a la d’acció, passant per la 
d’atmosfera, la d’espionatge, 
la psicològica, etc. No hi po¬ 
sàvem límits». I l’artista Jordi 
Fornas s’hi suma amb unes 
cobertes de gràfica groga 
i negra tan llampant com 
suggerent i expressiva. Influït 
pel disseny europeu més nou 
i per les caràtules de vinils 
del nord-americà Reid Miles 
a la discogràfica Blue Note 
Records (una combinació del 
racionalisme de la Bauhaus 
amb els jocs de color i repro¬ 
duccions d’Andy Warhol), la 
marca d’època que Fornas 
imprimeix al disseny gràfic 
català dels anys seixanta pas¬ 
sa per les fotografies tintades, 
l’ús creatiu d’una font tipo¬ 
gràfica moderna (l’helvètica 
és de 1957), l’estructura en 
blocs clars i els colors con¬ 
trastats. Una estètica lleugera, 
racional, senzilla i pop. 

No deixa de ser paradoxal 
que la primera etapa de la 
col·lecció tanqués el 1970 
per manca de vendes. Potser 
no havia eixamplat per baix 





la base de lectors en cata¬ 
là, però cal reconèixer-li 
haver ampliat notablement 
per dalt el criteri dels que 
ja llegien, posant-los de 
costat Yalta i Valtra cultura 


(la popular) per fer-les de 
tots. Quan el groc era negre, 
l’hampa mundial atonyinava 
en català. 

JOAQUIM NOGUERO 


SIS ETAPES 

(I DUES, 
MÍTIQUES) 


TCP 

1963-1970: 71 títols 
de La Cua de Palla 
dirigida per Manuel 
de Pedrolo. 



2.SCP 

1981-1885: primera 
etapa sense director 
de les Seleccions de 
la Cua de Palla (es 
reediten 44 títols de 
l’etapa anterior, en 
alguna ocasió sembla 
que per influència de 
Jaume Fuster). 



3.SCP 

1985-1996: Xavier 
Coma passa a dirigir 
les Seleccions de 
la Cua de Palla, i 
l’estudiós l’orienta 
sobretot a la novel·la 
negra genuïnament 
nord-americana (és 
la segona gran època 
de la col·lecció, amb 
115 títols escollits 
per Coma, a més de 
tres assaigs seus). 


Geoffrey Homes 

Feu-me una forca 
ben alta 



4. CCP 

1996-1998: surten 
vuit títols com 
El Cangur, Cua de 
Palla (seguint, però, 
la numeració de SPC, 
després d’algunes 
vacil·lacions). 


Sébastien Japrisot 

Parany 

pera una noia 



5.NCP 


2006: surten dos 
títols com La Nova 
Cua de Palla. 


6.BCP 

2009: quatre títols 
més com labutxaca, 
Cua de Palla. 













“La Cua de Palla, que 
esperava la ‘lectura’ 
despreocupada, ‘de 
quiosc’, era una col·lec¬ 
ció extraordinàriament 
‘culta’: elogiablement 
‘culta’, diria jo.” 

JOAN FUSTER 

“La Cua de Palla és 
una de les millors 
col·leccions de novel·la 
policíaca d’Europa.” 

JAUME FUSTER 

“Aixeco els ulls i ensope¬ 
go amb una rastellera 
de volums que em de¬ 
leixo per rellegir i que 
em fan companyia, [...] 
de color groc, consti¬ 
tueixen un dels petits 
tresors de la meva bi¬ 
blioteca: [...] La Cua de 
Palla, la millor col·lec¬ 
ció de lladres i serenos 
del món.” 

JOAQUIM CARBÓ 



“La Cua de Palla ha 
tingut una llarga vida i 
ens ha permès llegir en 
català excel·lents llibres 
de grans autors. Els 
seus colors groc i negre, 
inclòs el vermell de 
l’etiqueta de saldo dels 
anys setanta, quedaran 
per sempre en el record 
dels aficionats, i algun 
dia els que la conservin 
sencera sentiran el 
mateix plaer que els 
que tenen la sort de 
posseir la que van 
dirigir Jorge Luis Borges 
i Adolfo Bioy Casares: El 
Séptimo Círculo.” 

ROSA MORA 





‘Volem ésser llegits de 
tothom, d’aquells qui 
en un llibre cerquen no¬ 
més la simple distracció 
al final d’una jornada 
de treball i d’aquells 
altres que troben llur 
gaudi en un estil sense 
defecte o en la perfecta 
estructuració, en la 
riquesa tècnica d’una 
obra. I si n’hi ha que 
són prou sortosos per 
apreciar ambdues co¬ 
ses, la història i el seu 
reeiximent en termes 
literaris, millor. No 
oblidem que esperits 
tan cultivats i subtils 
com un André Gide s’hi 
han delectat.” 

MANUELDEPEDROLO 




‘Ara ja és generalment 
reconegut que la no¬ 
vel·la que anomenem 
de ‘lladres i serenos’ 
no és un subproducte 
literari, sinó una moda¬ 
litat que les històries de 
la literatura de demà 
no podran passar per 
alt [...] El lector s’ha 
tornat exigent i alguns 
autors que la cultiven 
s’han vist obligats a 
apurar ensems l’enginy 
i el saber literari. Entre 
aquests escollirem.” 
MANUELDEPEDROLO 






“El nostre programa, que 
sempre fou flexible, esta¬ 
va alhora calculat de tal 
manera que ben aviat ens 
havia de fer veure cap a 
on s’inclinaven les prefe¬ 
rències del públic, al qual, 
naturalment, es tracta¬ 
va de donar satisfacció 
dintre d’aquelles exigèn¬ 
cies de qualitat que ens 
semblaven indefugibles. 
Això explica, per exemple, 
l’abundància de Simenons 
a La Cua de Palla. Tot i 
haver estat tan repetida¬ 
ment [mal] traduït al cas¬ 
tellà [...], Simenon conti¬ 
nua gaudint del favor dels 
lectors. Fins a l’extrem, 
precisaré, que dels seus 
títols n’hem venut sem¬ 
pre ben bé el doble que 
de qualsevol títol dels al¬ 
tres autors, sense excloure 
novel·listes com Dashiell 
Hammett i Hadley Chase, 
per citar-ne dos de prou 
coneguts i d’un prestigi 
indiscutible.” 

MANUEL DEPEDROLO 



“Parlem de ‘gènere ne¬ 
gre’ a propòsit d’una 
narrativa, originària 
dels Estats Units durant 
els anys vint, amb un 
desenvolupament típi¬ 
cament nord-americà, 
cenyida a l’enfocament 
realista i sociopolític de 
la temàtica contempo¬ 
rània del crim [...], és 
la contemplació crítica 
de la societat capitalista 
des de la perspectiva 
del fenomen criminal 
tractat per narradors 
especialitzats” 

XAVIER COMA 







“Mai no m’ha interessat 
gaire el que s’ha anome¬ 
nat aquí habitualment 
‘novel·la policíaca’, ‘no¬ 
vel·la d’intriga’, ‘novel¬ 
la de misteri’, etc. [...] 
vaig arribar a Hammett 
des de Hemingway 
i a Chandler des de 
Fitzgerald; i la novel·la 
negra [...] emva atrau¬ 
re perquè, igual que el 
cinema, el jazz i els cò¬ 
mics, va significar una 
molt específica aporta¬ 
ció dels Estats Units a la 
creativitat artisticocul- 
tural del segle passat” 
XAVIER COMA 




“El groc es referia tra¬ 
dicionalment a les col- 
leccions populars d’allò 
que a Espanya s’anome¬ 
nava ‘novela policíaca’, 
recordeu, com a exem¬ 
ple canònic, la sèrie 
groga de la Biblioteca 
Oro. I el mateix passava 
a Itàlia, on, per con¬ 
següent, el gènere era 
conegut com il giallo. 
[...] En canvi, França, 
en acabar la Segona 
Guerra Mundial, havia 
acollit el qualificatiu 
rtoire per designar una 
orientació específica 
de la narrativa sobre el 
crim [...] i, per tant, el 
color negre quedava 
adscrit a les portades 
de la Sèrie Noire de 
l’editorial Gallimard 
com a element gràfic de 
caràcter predominant.” 
XAVIER COMA 




“El groc i el negre, els 
vaig triar perquè són 
dos colors que fan un 
contrast molt violent, 
que es veuen molt 
i, això és important, 
perquè una coberta no 
deixa de ser un disseny 
publicitari, ha de cridar 
l’atenció i fer vendre el 
llibre. El resultat va ser 
un disseny trencador 
i que va marcar una 
època [...] era nou i 
modern. Aquest disseny 
va marcar un estil. El 
groc i el negre, amb 
fotos molt cremades, 
molt contrastades...” 
JORDIFORNAS 


“Jordi Fornas se decan¬ 
to por la utilización de 
la fotografia de alto 
contraste o ‘quemada’, 
cuyos motivos eran 
siempre imàgenes 
actuales [...], con lo 
que se acentuaba la 
contemporaneidad de 
cada libro y su nexo 
con el presente. Sus 
portadas bicolores 
anadían dramatismo 
al titulo y la certeza de 
que estabas ante una 
novela, definitivamente, 
negra. Por otro lado, el 
rigor en la composición 
y la cuidadosa elección 
de las tipografías se 
combinaban con trans- 
gresiones evidentes, 
como que los títulos 
empezaran por minús- 
culas o se utilizase el 
Letraset, lo que le daba 
modernidad y cercanía 
[...], a contracorriente 
de la política cultural 
del Régimen.” 

ENRIQUE HELGUERA DE LA VILLA 



INAUGURACIÓ 


Sala d’exposicions 
de la Biblioteca Jaume Fuster 


DJ. 30 GEN 
18H 


Amb la presència de 
Carlos Zanón (comissari 
de BCNegra) i dels comissaris 
de l’exposició Jordi Canal 
(coautor dels assaigs Trets per 
totes bandes i La Cua de Palla: 
retrat en groc i negre, junt 
amb Àlex Martín Escriba) 
i Joaquim Noguero (profes¬ 
sor de periodisme cultural a 
la facultat de Comunicació 
Blanquerna, URL). 


«li/»**’? 

>LA CUA DE PALLA * 

edicions 62 

col·lecció dirigida per Manuel de Pedrolo 



EDICIONS 62 

Barcelona-8 
























ACTIVITATS 


DJ.30GEN 

19H 

TAULA RODONA 

LA FEBRE DE 
LLEGIR EN GROC 
I NEGRE 

Amb la participació de 
Jordi Canal (comissari de 
l’exposició i director de la 
biblioteca La Bòbila de 
L’Hospitalet entre 1999 i 
2018), Joaquim Carbó (es¬ 
criptor, amic de Manuel de 
Pedrolo, creador del detectiu 
Felip Marlot i reivindicador 
del gènere com a membre 
del col·lectiu Ofèlia Dracs: 
Negra i consentida, 1983) i 
Rafael Vallbona, (escriptor, 
autor de novel·les de gènere 
negre com Dits enganxosos i 
el premi Ferran Canyameres 
2016, Tros). 

Moderador: 

Joaquim Noguero 


Auditori deia 
Biblioteca Jaume Fuster 


DM. 24 MARC 
19H 

TAULA RODONA 

JORDI FORNAS, 

LA RENOVACIÓ 
GRÀFICA CATALANA 
DELS SEIXANTA 

Amb la participació de 
Julià Guillamon (escriptor, 
crític del diari La Vanguardia 
i comissari d’exposicions), 
Raquel Pelta (professora 
de la UB, historiadora del 
disseny i codirectora de la re¬ 
vista de disseny Monogràfica ) 
i Josep Rom (professor 
catedràtic de la facultat de 
Comunicació Blanquerna 
de la URL). 

Moderadors: 

Jordi Canal 
i Joaquim Noguero 



GENER /£T\ 
MARÇ ( M ) 

2020 v €P / 

quan el groc 
era negre 

els trets de LA CUA 
DE PALLA 


BIBLIOTECA JAUME FUSTER ST #BCNegra20 

PI. de Lesseps, 20-22 

GRATUÏT 

BARCELONA.CAT/BIBLIOTEQUES 


Organitza: BIBLIOTEQUES DE BARCELONA 

Direcció general: CARLOSZANÓN comissari de BCNegra 
Comissaris de l'exposició: JORDI CANAL i JOAQUIM NOGUERO 
Disseny de l’exposició: EDUARD FORROLL 
Documentació: JORDI CANAL i ÀLEX MARTÍN ESCRIBÀ 

Guió expositiu i textos: J. NOGUERO 

